Λίμνη Τουζ

Η λίμνη Τουζ ή Αλμυρά Λίμνη (τουρκικά: Tuz Gölü, κυριολεκτικά Αλμυρή Λίμνη) είναι μεγάλη αλμυρή λίμνη στην κεντρική Μικρά Ασία, σε υψόμετρο 905 μέτρων. Με έκταση 1.665 χλμ² είναι η δεύτερη μεγαλύτερη λίμνη στη Τουρκία και μια από τις μεγαλύτερες αλμυρές λίμνες στο κόσμο. Η λίμνη βρίσκεται στην περιοχή της Καππαδοκίας, στη σημερινή επαρχία του Ακσαράι, 105 χιλιόμετρα βορειοανατολικά του Ικονίου, 150 χιλιόμετρα νότια-νοτιοανατολικά της Άγκυρας και 57 χιλιόμετρα βορειοδυτικά του Ακσαράι. Η λίμνη είναι πολύ ρηχή, με μέγιστο βάθος 1,5 μέτρο και έχει αλατότητα 32,4%.Tuz Lake (Salt Lake) allaboutturkey.com Κατά τη διάρκεια του χειμώνα, μέρος του αλατιού διαλύεται στο γλυκό νερό και εισέρχεται στη λίμνη μέσω των κατακρημνίσεων. Κατά τη διάρκεια του καλοκαιριού η λίμνη ξεραίνεται και αφήνει πίσω ένα στρώμα αλατιού πάχους μέχρι 30 εκατοστά. Αυτό το στρώμα αλατιού εξορύσσεται από αλατωρυχεία στη λίμνη. Η επιφάνεια της λίμνης είναι τόσο λευκή που χρησιμοποιείται για τη ρύθμιση των καμερών των γεωσκοπικών δορυφόρων.Δορυφορική ξενάγηση στις αλυκές της Αλμυράς Λίμνης in.gr, 3 Σεπτεμβρίου 2013  Στην αρχαιότητα ονομαζόταν λίμνη Τάττα και αναφέρεται έτσι από τον Ξενοφώντα στο ιστορικό σύγγραμμά του Κύρου Ανάβασις αλλά και από τον Στράβωνα.

 Παραπομπές 

Κατηγορία:Λίμνες της Τουρκίας
Τουζ